Die konstitusionele hof het op 7 Februarie 2018 argumente oor hierdie aangeleentheid gehoor van beide die minister van polisie en die SA Jagters-en Wildbewaringvereniging (SAJWBV) nadat die polisieminister die uitspraak in die Pretoriase hooggeregshof van 4 Julie 2017, op appèl na die konstitusionele hof geneem het. In dieselfde aansoek het die SAJWBV gevra vir die bekragtiging van die hoë hof se uitspraak.
die gebrek aan duidelikheid oor hoe ‘n lisensiehouer, wat versuim om te voldoen aan die tydsbepaling wat deur artikel 24 ingestel is, die situasie kan regstel;
Die hooggeregshof het verder bevind dat artikel 9 van die Grondwet geskend word wat betref lisensiehouers wat verskillend behandel word in die vier situasies wat in artikel 28 van die Wet uiteengesit word. Die hof het ook tot die gevolgtrekking gekom dat die Wet teenstrydig is met artikel 25 van die Grondwet, aangesien daar nie voorsiening gemaak word vir lisensiehouers wie se lisensies verstryk het om hul vuurwapens te verkoop nie, hulle vir waarde te oorhandig nie, of vir veilige bewaring by die polisie of ‘n vuurwapenhandelaar te deponeer nie.